**Imitacija**

**Imitacija** je najznačajnija tehnika polifonog načina skladanja. Nastaje kada jednu glazbenu misao (temu) donosi jedna dionica, a potom se ponavlja tj. imitira u drugoj dionici dok prva nastavlja s kontrapunktiranjem. Prvo izlaganje teme naziva se **dux**, a odgovor na temu **comes**.

Imitacija (od lat. imitatio – oponašanje) javlja se kao postupak skladanja u 13. stoljeću. Nastaje iz potrebe da se uz maksimalnu ravnopravnost i samostalnost koju glasovi međusobno imaju uvede zajednička vodeća glazbena misao koja ih povezuje u organsku cjelinu (“jedinstvo u raznorodnosti”).

Razlikujemo osnovnu podjelu imitacije na **strogu imitaciju** u kojoj se tema imitira bez ikakvih ritamskih ili melodijskih promjena na određenom intervalu, i **slobodnu imitaciju** u kojoj se tema imitira s određenim melodijskim i ritamskim promjenama koje ne smiju biti prevelike kako bi tema ostala prepoznatljiva.

Odgovor (comes) na temu (dux) može biti izveden na različite načine ovisno o intervalu, smjeru kretanja, ritmu i metričkom nastupu.


Comes može biti u bilo kojem **intervalu**, ali najčešće je u kvinti i u oktavi. Kod imitacije u **kvinti** (na gornjoj kvinti tj. na donjoj kvarti) razlikujemo **realni** i **tonalitetni** odgovor. Kod **realnog odgovora** sva intervalska kretanja u temi ostaju ista - on je prisutan kod tema koje počinju postupnim kretanjem ili rastavljenim trozvukom. **Tonalitetni odgovor** na početku comesa („glava teme“) donosi intervalsku promjenu, **mutaciju**, radi očuvanja osnovnog tonaliteta i ublažavanja modulacije u dominantni tonalitet. Javlja se kod tema koje započinju skokovima s tonava tonike na dominantu (i obratno) ili započinju tonom dominante.

**Smjer kretanja** comesa može biti **upravni**, **inverzija**, **retrogradni** i **retrogradna inverzija**. Upravni smjer comesa je u kretanju osnovnog oblika teme. Comes u inverziji kreće se za jednake intervale, ali u suprotnom smjeru – uzlazni intervali postaju silazni i obratno. Comes u retrogradnom smjeru imitira temu od kraja prema početku, dok se comes u retrogradnoj inverziji imitira od kraja prema početku s inverzijom intervala.

**Ritamske vrijednosti** comesa mogu biti u **diminuciji** tj. dvostruko skraćene i **augmentaciji** tj. dvostruko uvećane.

**Metrički nastup** comesa može biti identičan duxu, ali i na različitom metričkom mjestu. Prisutan je redovito kod tema u parnoj metrici.

Polifoni oblici građeni na principu imitacije su **madrigal**, **motet**, **kanon**, **fuga**, **invencija**, neki suitni stavci (**Gigue, Bourée, Preludij**) te stavci višestavačnih glazbenih vrsti (**misa**, **oratorij**, **kantata**, **koncert**…).

**Kako analizirati tehniku imitacije na početku polifone skladbe?**

**Imitacija u oktavi**

**Skladba** (naziv skladbe) **skladatelja** (ime i prezime) započinje izlaganjem duxa u **X** glasu u **XY tonalitetu**. Tema je **dijatonska**/**kromatska**, traje **X taktova** i započinje na **prvu dobu**/**uzmahom**/**na laki dio X dobe**/**na laku dobu** (npr. drugu…)

Comes se imitira u **Y glasu** u **donjoj**/**gornjoj oktavi**.

Za vrijeme comesa **X glas** nastavlja s kontrapunktiranjem.

**Imitacija u kvinti**

**Skladba** (naziv skladbe) **skladatelja** (ime i prezime) započinje izlaganjem duxa u **X** glasu u **XY tonalitetu**. Tema je **dijatonska**/**kromatska**, traje **X taktova** i započinje na **prvu dobu**/**uzmahom**/**na laki dio X dobe**/**na laku dobu** (npr. drugu…)

Comes se imitira u **Y glasu** u **gornjoj kvinti**/**donjoj kvarti** **realnim**/**tonalitetnim** odgovorom *(+ dodatak za tonalitetni odgovor!*: s mutacijom u glavi teme koja je **X interval** iz duxa promijenila u **Y interval** u comesu) i modulira u **YX tonalitet**.

Za vrijeme comesa **X glas** nastavlja s kontrapunktiranjem.





*Autograf fuge u d-molu BWV 851 Johanna Sebastiana Bacha*

**PRIMJERI ANALIZIRANIH IMITACIJA**

**IMITACIJA U OKTAVI**

#### **Johann Sebastian Bach: Dvoglasna invencija BWV 773**





**Dvoglasna invencija BWV 773** **Johanna Sebastiana Bacha** započinje izlaganjem duxa u **sopranu** u **c-molu**. Tema je **dijatonska**, traje **dva takta** i započinje na **laki dio prve dobe**.

Comes se imitira u **basu** u **donjoj oktavi**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Engleska suita br. 2 – Prélude, BWV 807**



**Preludij iz Engleske suite br. 2 BWV 807** **Johanna Sebastiana Bacha** započinje izlaganjem duxa u **sopranu** u **a-molu**. Tema je **dijatonska**, traje **jedan takt** i započinje na **na laki dio prve dobe.**

Comes se imitira u **basu** u **donjoj oktavi**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Engleska suita br. 1 – Bourée I, BWV 806**



**Bourée iz Engleske suite br. 1 BWV 806 Johanna Sebastiana Bacha** započinje izlaganjem duxa u **sopranu** u **A-duru**. Tema je **dijatonska**, traje **dva takta** i započinje **uzmahom**.

Comes se imitira u **basu** u **donjoj** **oktavi**.

Za vrijeme comesa **sopran** nastavlja s kontrapunktiranjem.

**Georg Philipp Telemann: Presto iz Trio sonate, TWV 42:d10 za flautu, violinu i violončelo**




**Presto iz Trio Sonate, TWV 42:d10 za flautu, violinu i violončelo** **Georga Philippa Telemanna** započinje izlaganjem duxa u **dionici flaute** u **d-molu**. Tema je **dijatonska**, traje **četiri takta** i započinje na **prvu dobu**.

Comes se imitira u **dionici violine** u **donoj oktavi**.

Dionica flaute ne nastavlja s kontrapunktiranjem prema comesu u violini, već kontrapunkt donosi continuo (dionica violončela i čebala).

**IMITACIJA U KVINTI – REALNI ODGOVOR**

#### **Johann Sebastian Bach: Fuga à 4, WTK I, BWV 846**


****

**Četveroglasna fuga BWV 846 Johanna Sebastiana Bacha** započinje izlaganjem duxa u **altu** u **C-duru**. Tema je **dijatonska**, traje **jedan i pol takt** i započinje na **laki dio prve dobe**.

Comes se imitira u **sopranu** u **gornjoj** **kvinti** **realnim** odgovorom s **metričkim pomakom od pola takta** i modulira u **G-dur**.

Za vrijeme comesa **alt** nastavlja s kontrapunktiranjem.

#### **Johann Sebastian Bach: Fuga à 4, WTK II, BWV 878**


****

**Četveroglasna fuga BWV 878 Johanna Sebastiana Bacha** započinje izlaganjem duxa u **basu** u **E-duru**. Tema je **dijatonska**, traje **jedan i pol takt** i započinje na  **prvu dobu**.

Comes se imitira u **tenoru** u **gornjoj** **kvinti** **realnim** odgovorom s **metričkim pomakom od pola takta** i modulira u **H-dur**.

Za vrijeme comesa **bas** nastavlja s kontrapunktiranjem.

**Johann Sebastian Bach: Fuga à 3, WTK I, BWV 851**



**Troglasna fuga BWV 851** **Johanna Sebastiana Bacha** započinje izlaganjem duxa u **sopranu** u **d-molu**. Tema je **dijatonska**, traje **2 takta** i započinje na **na laki dio prve dobe.**

Comes se imitira u **altu** u **donjoj kvarti** **realnim** odgovorom i modulira u **a-mol**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Engleska suita br. 6 – Gigue, BWV 811**




**Gigue iz Engleske suite br. 6 BWV 8117** **Johanna Sebastiana Bacha** započinje izlaganjem duxa u **sopranu** u **d-molu**. Tema je **dijatonska**, traje **2 takta** i započinje na **prvu dobu**.

Comes se imitira u **altu** u **donjoj kvarti** **realnim** odgovorom i modulira u **a-mol**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Fuga à 3, BWV 888**




**Troglasna fuga BWV 888 Johanna Sebastiana Bacha** započinje izlaganjem duxa u **basu** u **A-duru**. Tema je **dijatonska**, traje **jedan i pol takt** i započinje na **laki dio prve dobe**.

Comes se imitira u **altu** u **gornjoj** **kvinti** **realnim** odgovorom s **metričkim pomakom od pola takta** i modulira u **E-dur**.

Za vrijeme comesa **bas** nastavlja s kontrapunktiranjem.

**Felix Mendelssohn-Bartholdy: Fuga op. 35**




**Četveroglasna fuga op. 35** **Felixa Mendelssohn-Bartholdyja** započinje izlaganjem duxa u **basu** u **e-molu**. Tema je **kromatska**, traje **dva i pol takta** i započinje na **prvu dobu**.

Comes se imitira u **tenoru** u **gornjoj kvinti** **realnim** odgovorom s **metričkim pomakom od pola takta** i modulira u **h-mol.**

Za vrijeme comesa **bas** nastavlja s kontrapunktiranjem.

**IMITACIJA U KVINTI – TONALITETNI ODGOVOR**

**Johann Sebastian Bach: Fuga à 3, WTK I, BWV 858**


****

**Troglasna fuga BWV** **858** **Johanna Sebastiana Bacha** započinje izlaganjem duxa u **sopranu** u **Fis-duru**. Tema je **dijatonska**, traje **dva takta** i započinje na **na laki dio prve dobe**.

Comes se imitira u **altu** u **donjoj kvarti** **tonalitetnim** odgovorom s **mutacijom** u glavi teme koja je **kvartu** iz duxa promijenila u **kvintu** u comesu i modulira u **Cis-dur**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Fuga à 4, WTK I, BWV 857**


****

**Četveroglasna fuga BWV** **857** **Johanna Sebastiana Bacha** započinje izlaganjem duxa u **tenoru** u **f-molu**. Tema je **kromatska**, traje **tri takta** i započinje na **na drugu dobu**.

Comes se imitira u **altu** u **gornjoj kvinti** **tonalitetnim** odgovorom s **mutacijom** u glavi teme koja je **sekundu** iz duxa promijenila u **tercu** u comesu i modulira u **c-mol**.

Za vrijeme comesa **tenor** nastavlja s kontrapunktiranjem.

**Johann Sebastian Bach: Fuga à 4, WTK II, BWV 885**

****

**Četveroglasna fuga BWV** **885** **Johanna Sebastiana Bacha** započinje izlaganjem duxa u **tenoru** u **g-molu**. Tema je **dijatonska**, traje **četiri takta** i započinje na **na drugu dobu**.

Comes se imitira u **altu** u **gornjoj kvinti** **tonalitetnim** odgovorom s **mutacijom** u glavi teme koja je **tercu** iz duxa promijenila u **sekundu** u comesu i modulira u **d-mol**.

Za vrijeme comesa **tenor** nastavlja s kontrapunktiranjem.

**Johann Sebastian Bach: Umjetnost fuge (Die Kunst der Fuge), BWV 1080, Contrapunctus 1 a 4**


**

**Četveroglasna fuga iz ciklusa *Umjetnost fuge* BWV 1080, Contrapunctus 1 a 4** **Johanna Sebastiana Bacha** započinje izlaganjem duxa u **altu** u **d-molu**. Tema je **dijatonska**, traje **četiri takta** i započinje na **prvu dobu**.

Comes se imitira u **sopranu** u **gornjoj kvinti** **tonalitetnim** odgovorom s mutacijom u glavi teme koja je **kvintu** iz duxa promijenila u **kvartu** u comesu i modulira u **a-mol**.

Za vrijeme comesa **alt** nastavlja s kontrapunktiranjem.

**Johann Sebastian Bach: Umjetnost fuge (Die Kunst der Fuge), BWV 1080, Contrapunctus 4 a 4**


**

**Četveroglasna fuga iz ciklusa *Umjetnost fuge* BWV 1080, Contrapunctus 4 a 4** **Johanna Sebastiana Bacha** započinje izlaganjem duxa u **sopranu** u **d-molu**. Tema je **dijatonska**, traje **četiri takta** i započinje na **prvu dobu**.

Comes se imitira u **altu** u **donjoj kvarti** **tonalitetnim** odgovorom s mutacijom u glavi teme koja je **kvintu** iz duxa promijenila u **kvartu** u comesu i modulira u **a-mol**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Fuga à 3, WKl II, BWV 857**

****

**Troglasna fuga u f-molu BWV** **857** **Johanna Sebastiana Bacha** započinje izlaganjem duxa u **sopranu** u **f-molu**. Tema je **dijatonska**, traje **3 takta** i započinje **uzmahom**. U čevrtom taktu javlja se **coda teme** (**rep teme**) kao spojna melodijska figura do nastupa comesa.

Comes se imitira u **altu** u **donjoj kvarti** **tonalitetnim** odgovorom s mutacijom u glavi teme koja je **kvintu** iz duxa promijenila u **kvartu** u comesu i modulira u **c-mol**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Engleska suita br. 5 – Gigue, BWV 810**



**Gigue iz Engleske suite br.5 BWV 810** **Johanna Sebastiana Bacha** započinje izlaganjem duxa u **sopranu** u **e-molu**. Tema je **kromatska**, traje **4 takta** i započinje na **prvu dobu**.

Comes se imitira u **altu** u **donjoj kvarti** **tonalitetnim** odgovorom s mutacijom u glavi teme koja je **sekundu** iz duxa promijenila u **tercu** u comesu i modulira u **h-mol**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Fuga à 3, BWV 853**



**Troglasna fuga BWV 853 Johanna Sebastiana Bacha** započinje izlaganjem duxa u **altu** u **dis-molu**. Tema je **dijatonska**, traje **dva i pol takta** i započinje na **prvu dobu**

Comes se imitira u **sopranu** u **gornjoj kvinti** **tonalitetnim** odgovorom s mutacijom u glavi teme koja je **kvintu** iz duxa promijenila u **kvartu** u comesu, s **metričkim pomakom od pola takta** i modulira u **ais-mol**.

Za vrijeme comesa **alt** nastavlja s kontrapunktiranjem.

**Johann Sebastian Bach: Engleska suita br. 5 – Prélude, BWV 810**



**Preludij iz Engleske suite br. 5 BWV 810 Johanna Sebastiana Bacha** započinje izlaganjem duxa u **altu** u **e-molu**. Tema je **dijatonska**, traje **dva takta** i započinje na **drugu laku.**

Comes se imitira u **sopranu** u **gornjoj** **kvinti** **tonalitetnim** odgovorom s mutacijom u glavi teme koja je **kvintu** iz duxa promijenila u **kvartu** u comesu i modulira u **h-mol**.

Za vrijeme comesa **alt** nastavlja s kontrapunktiranjem.

**Johann Sebastian Bach: Fuga à 4, WTK I, BWV 861**



**Četveroglasna fuga BWV 861 Johanna Sebastiana Bacha** započinje izlaganjem duxa u **altu** u **g-molu**. Tema je **dijatonska**, traje **2 takta** i započinje na **na laki dio prve dobe.**

Comes se imitira u **sopranu** u **gornjoj kvinti** **tonalitetnim** odgovorom s mutacijom u glavi teme koja je **sekundu** iz duxa promijenila u **tercu** u comesu i modulira u **d-molu**.

Za vrijeme comesa **alt** nastavlja s kontrapunktiranjem.

**Johann Sebastian Bach: Gigue iz Francuske suite u G-duru, BWV 816**




**Gigue iz Francuske suite u G-duru, BWV 816** **Johanna Sebastiana Bacha** započinje izlaganjem duxa u **sopranu** u **G-duru**. Tema je **dijatonska**, traje **3 takta** i započinje **uzmahom.**

Comes se imitira u **altu** u **donjoj kvarti** **tonalitetnim** odgovorom s mutacijom u glavi teme koja je **kvartu** iz duxa promijenila u **kvintu** u comesu i modulira u **D-dur**.

Za vrijeme comesa **soprana** nastavlja s kontrapunktiranjem.

**IMITACIJA U KVINTI - MODULATIVNA TEMA**

**Johann Sebastian Bach: Fuga à 3, WTK I, BWV 852**




**Troglasna fuga BWV** **852** **Johanna Sebastiana Bacha** započinje izlaganjem duxa u **sopranu** u **Es-duru**. Tema je **modulativna** i modulira u dominantni **B-dur**, traje **dva takta** i započinje na **na prvu dobu**.

Comes se imitira u dominantnom **B-duru** u **altu** u **donjoj kvarti** **tonalitetnim** odgovorom s **mutacijom** u glavi teme koja je **tercu** iz duxa promijenila u **sekundu** u comesu. Na sredini teme događa se **druga mutacija** (**sekunda** u **tercu**) kojom tema **modulira** u osnovni tonalitet **Es-dur**.

Za vrijeme comesa **sopran** nastavlja s kontrapunktiranjem.

**Johann Sebastian Bach: Fuga à 4, WTK I, BWV 869**


****

**Četveroglasna fuga BWV** **869** **Johanna Sebastiana Bacha** započinje izlaganjem duxa u **altu** u **h-molu**. Tema je **kromatska** i **modulativna** i modulira u dominantni **fis-mol**, traje **tri takta** i započinje na **na laki dio prve dobe**.

Comes se imitira u dominantnom **fis-molu** u **tenoru** u **donjoj kvarti** **tonalitetnim** odgovorom s **mutacijom** u glavi teme koja je **tercu** iz duxa promijenila u **sekundu** u comesu. Na trećoj dobi teme događa se **druga mutacija** (**sekunda** u **tercu**) kojom tema **modulira** u osnovni tonalitet **h-mol**.

Za vrijeme comesa **alt** nastavlja s kontrapunktiranjem.

**Johann Sebastian Bach: Fuga à 4, WTK I, BWV 863**

****


**Četveroglasna fuga BWV** **863** **Johanna Sebastiana Bacha** započinje izlaganjem duxa u **tenoru** u **gis-molu**. Tema je **modulativna** i modulira u dominantni **dis-mol**, traje **dva takta** i započinje na **na drugu dobu**.

Comes se imitira u dominantnom **dis-molu** u **altu** u **gornjoj kvinti**, **mutacijom** modulira u **cis-mol** čime je pripremljena modulacija u osnovni **gis-mol** analogno modulaciji u duxu

Za vrijeme comesa **tenor** nastavlja s kontrapunktiranjem.

**IMITACIJA U DIMINUCIJI I AUGMENTACIJI**


**Johann Sebastian Bach: Umjetnost fuge (Die Kunst der Fuge), BWV 1080, Contrapunctus 6 à 4 in Stylo Francese**

**

**Četveroglasna fuga iz ciklusa *Umjetnost fuge* BWV 1080, Contrapunctus 6 à 4 in Stylo Francese** **Johanna Sebastiana Bacha** započinje izlaganjem duxa u **basu** u **d-molu**. Tema je **dijatonska**, traje **četiri takta** i započinje na **prvu dobu**, a punktiranim ritmom unosi karakter francuskog baroka po kojem je i dobila podnaslov *„in Stylo Francese“*.

Comes se imitira u drugom taktu u **sopranu** u **gornjoj kvinti** u **inverziji** i **diminuciji** čineći na taj način **stretto** s duxom. Za vrijeme duxa u **altu** se na polovici trećeg takta javlja tema u **diminuciji** u **upravnom smjeru kretanja** koja također s temom u basu čini stretto. Sve je u osnovnom d-molu bez modulacija.

**Johann Sebastian Bach: Umjetnost fuge (Die Kunst der Fuge), BWV 1080, Contrapunctus 7 a 4 in Stylo Francese**

**

**Četveroglasna fuga iz ciklusa *Umjetnost fuge* BWV 1080, Contrapunctus 7 à 4 in Stylo Francese** **Johanna Sebastiana Bacha** započinje izlaganjem duxa u **tenoru** u **d-molu**. Tema je **dijatonska**, traje **dva takta** i započinje na **prvu dobu**.

Comes se imitira u drugom taktu u **sopranu** u **gornjoj kvinti** u **inverziji** i **augmentaciji** čineći na taj način **stretto** s duxom i sljedećim nastupom teme u **inverziji** u trećem taktu u **altu**. Sve je u osnovnom d-molu bez modulacija.



*Autograf fuge u d-molu BWV 851 Johanna Sebastiana Bacha*